CELEX: 62009CA0233
Language: el
Date: 2010-07-01 00:00:00
Title: Υπόθεση C-233/09: Απόφαση του Δικαστηρίου (πρώτο τμήμα) της 1ης Ιουλίου 2010 [αίτηση του Hof van beroep te Antwerpen (Βέλγιο) για την έκδοση προδικαστικής αποφάσεως] — Gerhard Dijkman, Maria Dijkman-Lavaleije κατά Belgische Staat (Ελεύθερη παροχή υπηρεσιών — Ελεύθερη κυκλοφορία κεφαλαίων — Άμεσοι φόροι — Διαφορετική μεταχείριση ανάλογα με τον τόπο επενδύσεως ή τοποθετήσεως)

28.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 234/13
            
         Απόφαση του Δικαστηρίου (πρώτο τμήμα) της 1ης Ιουλίου 2010 [αίτηση του Hof van beroep te Antwerpen (Βέλγιο) για την έκδοση προδικαστικής αποφάσεως] — Gerhard Dijkman, Maria Dijkman-Lavaleije κατά Belgische Staat
   (Υπόθεση C-233/09) (1)
   
   (Ελεύθερη παροχή υπηρεσιών - Ελεύθερη κυκλοφορία κεφαλαίων - Άμεσοι φόροι - Διαφορετική μεταχείριση ανάλογα με τον τόπο επενδύσεως ή τοποθετήσεως)
   2010/C 234/18
   Γλώσσα διαδικασίας: η ολλανδική
   
      Αιτούν δικαστήριο
   
   Hof van beroep te Antwerpen
   
      Διάδικοι στην υπόθεση της κύριας δίκης
   
   Gerhard Dijkman, Maria Dijkman-Lavaleije
   κατά
   Belgische Staat
   
      Αντικείμενο
   
   Αίτηση για την έκδοση προδικαστικής αποφάσεως — Hof van beroep te Antwerpen (Βέλγιο) — Εθνική ρύθμιση περί φόρου εισοδήματος — Υπολογισμός πρόσθετων δημοτικών φόρων βάσει του ποσού του φόρου εισοδήματος — Παρακράτηση φόρου εισοδήματος από κινητές αξίες — Διαφορετική μεταχείριση αναλόγως του τόπου επενδύσεως ή τοποθετήσεως — Συμβατό με το άρθρο 56, παράγραφος 1, ΕΚ
   
      Διατακτικό
   
   Το άρθρο 56 ΕΚ απαγορεύει νομοθεσία κράτους μέλους κατά την οποία οι φορολογούμενοι, κάτοικοι του εν λόγω κράτους μέλους, οι οποίοι λαμβάνουν τόκους ή μερίσματα προερχόμενα από τοποθετήσεις ή επενδύσεις πραγματοποιηθείσες εντός άλλου κράτους μέλους υπόκεινται σε πρόσθετο δημοτικό φόρο αν δεν επέλεξαν τα εν λόγω εισοδήματα από κινητές αξίες να τους καταβάλλονται από μεσάζοντα εγκατεστημένο στο κράτος μέλος της κατοικίας τους, ενώ τα εισοδήματα ιδίας φύσεως που προέρχονται από τοποθετήσεις ή επενδύσεις πραγματοποιηθείσες στο κράτος μέλος της κατοικίας τους, επειδή υπόκεινται σε παρακράτηση του φόρου στην πηγή, μπορούν να μη δηλώνονται και, στην περίπτωση αυτή, δεν υπόκεινται σ’ αυτόν τον φόρο.
   
      (1)  ΕΕ C 220 της 12.9.2009.